20. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 492 της 1 Ιουν./7 Ιουλ. 1979 (ΦΕΚ Α΄ 151) Περί καθορισμού προσθέτου ασφαλιστικής εισφοράς κατ’ εφαρμογήν του άρθρ. 2 του Νόμ. 729/77. Άρθρ.1.-Οι ησφαλισμένοι του Ταμείου Ασφαλίσεως Εργατών Τύπου, περί των οποίων τα άρθρ. 3 παρ. 1 (περίπτ. α΄ έως και ε΄) του Καταστατικού του Ταμείου Ασφαλίσεως Εργατών τύπου Αθηνών (Β.Δ. 29/1958 ΦΕΚ 96 τ.Α΄/58) και 3 του Καταστατικού του Κλάδου Ασφαλίσεως Εργατών Τύπου Θεσσαλονίκης (ΑΥΕ 56036/53/2.10.53 ΦΕΚ 214-Τ.Β΄/53), ως και οι εργοδόται αυτών, υποχρεούνται αντιστοίχως, από της ενάρξεως της ισχύος του παρόντος, εις καταβολήν προσθέτου ασφαλιστικής εισφοράς υπέρ του Ταμείου Ασφαλίσεως Εργατών Τύπου Αθηνών και του Κλάδου Ασφαλίσεως Εργατών Τύπου Θεσσαλονίκης ανερχομένης εις ποσοστόν 0,5% και υπολογιζομένης επί του ποσού της εκάστοτε χορηγουμένης ανωτάτης κυρίας μηνιαίας συντάξεως εκ του Ταμείου Ασφαλίσεως Εργατών Τύπου Αθηνών και του Κλάδου Ασφαλίσεως Εργατών Τύπου Θεσσαλονίκης. Άρθρ.2.-Η ισχύς του παρόντος Π.Δ/τος άρχεται από της πρώτης του επομένου της δημοσιεύσεώς του μηνός δια της Εφημερίδος της Κυβερνήσεως. 